สาวพม่าแสบ ยกเค้า นายจ้าง7ล้าน
เครื่องเพชร-เงินสด รับทำงานได้แค่2วัน,สาวใช้พม่าแสบ ยกเค้าบ้านนักธุรกิจนำเข้าเครื่องมือแพทย์ ฉกแหวนเพชร ชุดสร้อยคอเพชร พร้อมพระเครื่อง เงินสด สกุลยูโรและเงินไทยรวม 1 ล้าน สรุปสูญไป 7 ล้านบาท เพิ่งรับทำงานได้ 2 วัน ออกลายขโมยกุญแจกวาดทรัพย์สินใส่ถุงพลาสติก อ้างแฟนโดนรถชน ขอไปเยี่ยมที่ รพ.หายจ้อย เหยื่อโพสต์เฟซบุ๊กตามหา ก่อนโร่แจ้งตำรวจ ล่าสุดพบหลบไปอยู่กับแรงงานชาวพม่าย่านกิ่งแก้ว,นักธุรกิจนำเข้าอุปกรณ์การแพทย์ โดนคนใช้สาวพม่ายกเค้าสูญเงินกว่า 7 ล้านบาท สุดช้ำเพิ่งรับมาทำงานได้ 2 วันออกลายสุดแสบ เป็นอุทาหรณ์เตือนให้เจ้าของบ้านระวังจะจ้างคนใช้มาดูแลบ้านคิดให้หนัก เปิดเผยขึ้นเมื่อเวลา 14.30 น. วันที่ 13 ธ.ค. ตามที่มีผู้ใช้บัญชีเฟซบุ๊กในชื่อ Thanapak Alcotec โพสต์ข้อความให้ช่วยกันตามหาหญิงสาวชาวเมียนมา รับเข้ามาเป็นแม่บ้านที่บ้านเลขที่ 41 ซอยตากสิน 12 แขวงบุคคโล เขตธนบุรี กทม. ได้เพียง 2 วัน ขโมยเครื่องเพชร เงินสดไทยและต่างประเทศมูลค่ารวมกว่า 7 ล้านบาทหลบหนีไป ลงสื่อสังคมออนไลน์จนมีการแชร์ไปทั่วโลกโซเชียล ผู้สื่อข่าวไปตรวจสอบที่ สน.บุคคโล พบว่านายธนภาค จิระเดชดำรง อายุ 30 ปี กรรมการผู้จัดการ บริษัท แอลโคเทค จำกัด นำเข้าอุปกรณ์ทางการแพทย์ เจ้าของบ้านที่ถูกลักทรัพย์แจ้งความไว้กับ พ.ต.ท.ชาญชาตรี สีดาคำ รอง ผกก.สส.สน.บุคคโล,นายธนภาคให้การไว้ว่า บ้านหลังนี้อยู่กับครอบครัว 5 คน เมื่อวันที่ 10 ธ.ค.ที่ผ่านมา ติดต่อไปยังนายหน้าให้หาคนรับใช้ ได้ น.ส.ขิ่น เมียท อู ปู สัญชาติเมียนมา อายุ 30 ปี มีบัตรประจำตัวคนไม่มีสัญชาติไทยหรือบัตรแรงงานต่างด้าว พักอยู่บ้านเลขที่ 189 ม.1 ต.บางเสาธง อ.บางเสาธง จ.สมุทรปราการ มาเป็นแม่บ้านทำความสะอาดและรับใช้ทั่วไปให้พักอาศัยอยู่ในห้องคนใช้ จนเช้าวันที่ 12 ธ.ค. น.ส.ขิ่นเข้าไปบอกพ่อกับแม่ตน ขออนุญาตไปเยี่ยมแฟนหนุ่มถูกรถชนรักษาตัวอยู่ที่โรงพยาบาล พ่อกับแม่ก็อนุญาต น.ส.ขิ่นเดินถือถุงพลาสติก 2 ใบออกไปจากบ้าน,นายธนภาคเผยด้วยว่าตอนเย็นตนกลับจากทำงานขึ้นไปห้องนอนชั้น 3 สังเกตกุญแจที่ไขตู้และลิ้นชักเก็บเครื่องประดับและเงินสดหายไป จึงนำกุญแจสำรองมาไขดูพบแหวนเพชร 2 วง สร้อยคอเพชร 2 เส้น สร้อยข้อมือเพชร 2 เส้น สร้อยทองพร้อมพระเครื่อง เงินสดสกุลยูโร 1 ล้านบาท และเงินสดสกุลไทยอีก 8 หมื่นบาท รวมกว่า 7 ล้านบาท หายไปจึงโทร.ไปหา น.ส.ขิ่น ก็ไม่สามารถติดต่อได้และไม่กลับเข้ามาที่บ้านอีกเลย ทางเจ้าหน้าที่กองพิสูจน์หลักฐานและฝ่ายสืบสวน สน.บุคคโล มาตรวจหลักฐานเก็บลายนิ้วมือไปตรวจสอบ,ด้าน พ.ต.อ.จิณวัตร ก้อนทองดี ผกก.สน.บุคคโล พ.ต.ท.ปิโยรส กัณหะสิริ รอง ผกก.สส.สน.บุคคโล และ พ.ต.ท.มหพล มีเสน สว.สส.สน.บุคคโล เข้าตรวจสอบในบ้านเกิดเหตุ ไม่มีร่องรอยการงัดแงะ เชื่อว่า น.ส.ขิ่น จะคอยแอบมองว่าเจ้าของบ้านเก็บทรัพย์สินมีค่าและกุญแจไว้ที่ไหน สบโอกาสจะขโมยทรัพย์สิน ชุดสืบสวนพบเบาะแส น.ส.ขิ่น เดินอยู่ที่ย่านถนนกิ่งแก้ว จ.สมุทรปราการ คาดว่าคงหลบหนีไปกบดานกับกลุ่มแรงงานพม่าด้วยกันตามนิคมอุตสาหกรรม ให้ทางพนักงานสอบสวนรวบรวมหลักฐานขออำนาจศาลอนุมัติหมายจับโดยเร็ว เพราะเกรงว่าคนร้ายจะหนีไปอยู่ตามแคมป์แรงงานพม่าที่อื่น
สาวใช้พม่าแสบ ยกเค้าบ้านนักธุรกิจนำเข้าเครื่องมือแพทย์ ฉกแหวนเพชร ชุดสร้อยคอเพชร พร้อมพระเครื่อง เงินสด สกุลยูโรและเงินไทยรวม 1 ล้าน สรุปสูญไป 7 ล้านบาท เพิ่งรับทำงานได้ 2 วัน ออกลายขโมยกุญแจกวาดทรัพย์สินใส่ถุงพลาสติก 
ข่าวหน้า1,สาวพม่ายกเค้านายจ้าง,สน.บุคคโล,ธนภาค จิระเดชดำรง